En 32-årig mand erkendte i Retten i Hjørring fredag, at han gennem to år har haft et seksuelt forhold til en purung spejderpige. Det skriver Nordjyske. Voksne må ifølge straffeloven ikke have et seksuelt forhold til unge under 18 år, der er dem "betroet til undervisning eller opdragelse", også kaldet træner- og skolelærerparagraffen. Affæren startede lige omkring pigens 16 års fødselsdag i eftersommeren 2008. Den dengang 29-årige mand var spejderleder for aldersgruppen over 11 år. Han erkendte at have haft samleje med hende mindst 10 gange foruden gentagne tilfælde af oralsex i perioden frem til eftersommeren 2010. De to begyndte at ses privat, da pigen bad ham om hjælp til nogle computerproblemer. - I starten sås vi hos mig, senere i klubhuset uden for normale mødetider, forklarede spejderlederen. Der falder dom den 9. september.
En 32-årig mand har igennem to år haft et hemmeligt seksuelt forhold til en ung spejderpige.